
На основу члана 7. и 8. Посебног колективног уговора за здравствене установе чији је оснивач Република Србија („Сл.гласник РС“ бр. 36/2010, бр.01/2015., 106/2018 и 96/2019),  Одлуке о потреби избора лица за заснивање радног односа са послодавцем број 764/II oд 30.09.2026. године Специјалне болнице за церебралну парализу и развојну неурологију и члана 21. Статута Специјалне болнице за церебралну парализу и развојну неурологју, в.д. директор расписује

ЈАВНИ ОГЛАС
за пријем у радни однос

Доктор медицине специјалиста физикалне медицине и рехабилитације на болничком одељењу и у специјалистичкој амбуланти – на одређено време, по основу замене привремено одсутног запосленог, 1 извршилац,  са пуним радним временом, уз пробни рад од 3 месеца. 
Потребна стручна спрема и услови за обављање послова: 
Високо образовање: 
- на интегрисаним академским студијама из области медицине, по пропису који уређује високо образовање, почев од 10. септембра 2005. године и завршена специјализација из физикалне медицине и рехабилитације или субспецијализација из дечје физијатрије или специјалиста магистар медицинских наука, у складу са Правилником о специјализацијама и ужим специјализацијама здравствених радника и здравствених сарадника;
- на основним студијама из области медицине у трајању од најмање пет година по пропису који је уређивао високо образовање до 10. септембра 2005. године и завршена специјализација из физикалне медицине и рехабилитације или субспецијализација из дечје физијатрије или специјалиста магистар медицинских наука, у складу са Правилником о специјализацијама и ужим специјализацијама здравствених радника и здравствених сарадника; 
- стручни испит;
- лиценца за рад. 

Описи послова су дефинисани Првилнником о унутрашњој организацији и систематизацији послова Специјалне болнице за церебралну парализу и развојну неурологију.

Кандидати су обавезни да доставе писану пријаву на оглас са краћом биографијом. Уз пријаву се подносе фотокопије: дипломе о завршеној школи, извод из матичне књиге рођених, доказ о радном искуству (уговори о раду, волонтерски уговори, потврда послодавца и сл.), уверење о положеном стручном испиту и лиценца за рад.
Приликом заснивања радног односа кандидат је дужан да достави лекарско уверење као доказ о здравственој способности за послове на које се прима,  потврда да се против лица не води судски поступак као и потврду о неосуђиваности.

Неблаговремене и непотпуне пријаве неће се узимати у разматрање.

Пријаве са потребном документацијом достављају на адресу: Специјална болница за церебралну парализу и развојну неурологију, Београд, Сокобањска 17а – Правна служба.

Рок за пријављивање на оглас је 8 дана од дана објављивања oгласа у огласним новинама Националне службе за запошљавање „Послови“.

